钦定古今图书集成/历象汇编/乾象典/第081卷 > 《与韦仲将书》应璩
## 钦定古今图书集成/历象汇编/乾象典/第081卷 > 《与韦仲将书》应璩

夫以原宪悬磬之居，而值皇天无已之雨，室宇渐而
作漏，堂馆洽而为泥，薪刍既尽，旧谷亦倾，屠苏发撤，
机枪见谋，进无颜子不改之志，退无扬雄晏然之情，
是以怀戚，良不可堪。人非神仙，须仰衣食。方今体寒
心饥，忧在旦夕，而欲东希许昌治生之物，西望陵县
厨食之禄，诚恐将为牛蹄中鱼，卒鲍氏之肆矣。